མཛེས་ལྗོངས་ཀྱི་དབང་དུ་བྱས་ན།དཔལ་སྤུངས་དགོན་གྱི་ཤར་ཕྱོགས་སུ་ག་ས་ནགས་དང་།ལྷོ་ནུབ་ཕྱོགས་སུ་སྡོང་པོ་ནགས་སོགས་དགོན་དེའི་ཕྱོགས་མཚམས་རྣམས་གདོད་མའི་ནགས་ཀླུང་མཐུག་པོས་བསྐོར་བ།དད་ལྡན་རྣམས་ལ་འཇམ་མགོན་ཀོང་སྤྲུལ་ཡོན་ཏན་རྒྱ་མཚོས་གནས་སྒོ་ཕྱེས་པའི་ཙཱ་རི་ཊ་གཉིས་པའི་གནས་རི་རང་བྱུང་གི་གཟུགས་བརྙན་སྣ་ཚོག་གྲུབ་པའི་བྲག་རི་དང་།ནགས་ཀླུང་གིས་བསྐོར་བ།དེ་ནས་བྱང་ཕྱོགས་སུ་ལེ་དབར་ཉི་ཤུ་ཙམ་སོང་ན་དཔའ་འོག་ཕུ་ན།ཀོན་སྤྲུལ་ཡོན་ཏན་རྒྱ་མཚོས་མདོ་ཁམས་གནས་ཆེན་ཉེར་ལྔའི་མདོ་བྱང་གཏེར་ནས་བཞེས་པའི་གནས་རི་དཔའ་བོ་དབང་ཆེན་བྲག་དཀར་ཞེས་པ་བུ་དཔའ་བོའི་དབུ་རྨོག་ཐང་ལ་བཞག་པ་ལྟ་བུའི་རི་དེའི་ཞོལ་དུ་དཔའ་འོག་ཕུག་ཞབས་ཟེར་ཐང་ཟེར་བ་ཞིག་ཡོད།